
Tájékoztató
[bookmark: _heading=h.gjdgxs]az iskolai szociális segítő tevékenységéről
A szolgáltatást nyújtó intézmény:
Városi Napos Oldal Szociális Központ Pilisvörösvár
Az iskolai szociális segítő a családok megsegítése érdekében végzi a segítő tevékenységét. Az iskolában tanuló diákok, a szülők és a pedagógusok fordulhatnak hozzá tanácsért, információért, közbenjárásért. 
Az iskolai szociális segítő munka kiemelt célja a gyermekek védelme és veszélyeztetettségének a megelőzése. 
Az iskolai szociális segítő
Olyan, iskolákban és óvodákban tevékenykedő szakember, aki elsődlegesen prevencióval foglalkozik. Egyéni tanácsadás formájában segít a hozzá forduló gyermekeknek, valamint szülőknek a gyermeket, illetve a családot érintő élethelyzeti, családi vagy szociális problémák megoldásában.
Az iskolai szociális segítőt keresni lehet:
-iskolai problémák (beilleszkedési nehézség, hiányzás, szorongás, iskolai -konfliktusok, tanulási nehézség, magatartási problémák)
-szociális problémák
-párkapcsolati konfliktusok
-családi problémák
-krízishelyzetek
-alkohol- és drogproblémák
-továbbtanulás vagy iskolaváltoztatás esetén felmerülő kérdések esetén
A szociális segítő információk, egyéni és csoportos konzultációk, közösségi programok keretén belül nyújt szolgáltatást a nemzeti köznevelésről szóló 2011. évi CXC törvény rendelkezéseinek betartásával.



Hogyan tud segíteni az iskolai szociális segítő?
Egyéni tanácsadás, segítő beszélgetés folytatásával mind a tanulókkal, mind a szülőkkel. Cél a gyermekek és szülők támogatása a számukra nehézséget okozó élethelyzetek megoldásához. 

Részvétellel a szülő és a pedagógus közötti megbeszélésen. A szülő, a pedagógus vagy mindketten kérhetik, hogy a szociális segítő legyen jelen a megbeszélésen.

Közvetítéssel (mediációval) tanár-diák, szülő-gyermek, vagy gyermek-gyermek vita esetén a szociális segítő közvetítőként segíti a nehézséget okozó konfliktusok megbeszélését és rendezését.

Prevenciós csoportfoglalkozások megszervezése, előadók, trénerek meghívása,
szakemberek meghívása az oktatási intézménybe. 

Információ nyújtással az elérhető szolgáltatásokról ( jogász, pszichológus, családterápia) jogokról, a szociális rendszer működéséről. 

Segítségnyújtással az ügyintézésben pl.: kapcsolatfelvétel, időpont egyeztetés, nyomtatványok kitöltése. Szükség esetén tájékoztatással a szociális ellátásokról az intézményekről és az ezekben szokásos eljárási lehetőségekről. 


Az iskolai szociális segítő várja mindazok jelentkezését, akik a felmerülő problémájuk megoldása érdekében szeretnének vele konzultálni!



Nagy Katalin
e-mail: nagykata.naposoldal@gmail.com
telefonszám: +36 70 474 9928
Fogadóórája: csütörtök 9:00-11:00
fogadóórán kívül elérhető: hétköznap 8:00-17:00 óráig telefonon

